*Tämä artikkeli kertoo Tukholmalaisesta saaresta. Tukholmassa on myös olemassa samanniminen kaupunginosa ja kaupunginosa-alue. Myös muualla on olemassa Kungsholmenia.*
Kungsholmen

|  |  |
| --- | --- |
| Sijainti | 
TukholmaTukholman läänissä, UpplandRuotsi |
| Vesialue | 
Ulvsundasjön,Riddarfjärden, Mälaren  |
| Korkein kohta | 
47 m mpy.  |
| Pinta-ala | 
3,91 km² |

Väestö| Asukasluku | 
61 824 (2019)  |
| Asutuskeskukset | 
Kungsholmen (kaupunginosa-alue) |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Kungsholmenin kaakkoispää
Klara sjö
Kartta saaresta vuodelta 1754, jolloin kaupunkirakentaminen levisi saarelle.
**Kungsholmen** tai **Kungsholms** on Mälarenin saari Ruotsissa Tukholman kunnassa, joka sijaitsee Tukholman läänissä.

Maantietoa
----------

Kungsholmen sijaitsee Mälarenin itäosassa aivan Tukholman kaupunkitaajamassa. Saari jää Riddarfjärdenin ja Ulvsundasjönin väliin niin, että saaren pohjoispuolella näitä järvenosia yhditstää toisiinsa jokimainen kanava Karlbergskanalen–Karlbergssjön–Barnhusviken–Klarasjö. Saaren eteläpuolella saaren voi kiertää veneellä ajamalla Ulvsundasjönistä etelään Tranebergssundiin, kääntymällä sitten kaakkoon Lilla Essingenin salmista ja Långholmenin edustalta Riddarfjärdeniin. Kungsholmenin pituus on 3,6 kilometriä ja leveys on 1,6 kilometriä. Sen pinta-ala on 391 hehtaaria eli 3,9 neliökilometriä. Saaren ympärysmitta on noin 8,9 kilometriä ja saaren korkein kohta sijaitsee Stadshagsplanilla 47 metrin korkeudella mpy.  Mantereelta tulee saarelle 12 siltaa sekä eräitä metroyhteyksiä.

* Kungsbron vuonna 2015Kungsbron vuonna 2015
* Barnhusviken huhtikuussa 2015Barnhusviken huhtikuussa 2015
* Karlbergskanalen vuonna 2016Karlbergskanalen vuonna 2016

Kaupunginosat
-------------

Saari ja viereiset kaksi pienempää saarta Lilla Essingen ja Stora Essingen muodostavat yhdessä Kungsholmenin kaupunginosa-alueen. Siihen kuuluu Kungsholmenin saarella sijaitsevat kaupunginosat Kungsholmen, Stadshagen, Kristineberg, Fredhäll ja Marieberg ja pienemmillä saarilla sijaitsevat niiden omat kaupunginosat. Kungsholmenin kaupunginosa on maa-alaltaan näistä suurin. Saaren asukasluku selviää vähentämällä kaupunginosa-alueen asukasluvusta Lilla- ja Stora Essingenin asukasluvut. Vuonna 2019 oli asukkaita 61 800 .

* Näkymä saaren etelärannalleNäkymä saaren etelärannalle
* Iltakuva kaupungistaIltakuva kaupungista
* KronobergsparkenKronobergsparken

Historiaa
---------

1400-luvulla Kungsholmenin saarta asuttivat fransiskaanit, ja tuohon aikaan luostari tunnettiin nimellä *Munklägret* tai *Gråbrödraklostret*. Munkit perustivat tiiliruukin, mutta elättivät itsensä myös viljelemällä ja kalastamalla. Vuonna 1527 saari otettiin kruunulle osana uskonpuhdistuksen reformia. Munklägretiin rakennettiin vuonna 1645 ensimmäinen silta. Saaren nimeksi tuli Kungsholmen vuonna 1672 ja saarelle muodostettiin oma seurakunta. Saari oli vielä 1700-luvun alkupuoliskolla rakentamatonta aluetta, mutta vuosisadan loppupuoliskolla ilmaantuu kaakkoisosiin ruutukaava-aluetta. Niinkin myöhään kuin 1890-luvulla olivat saaren luoteisosat vielä peltomaata.

* Piirustus Munkkisaarelta nähtynä vuonna 1725Piirustus Munkkisaarelta nähtynä vuonna 1725
* Piirros Bolinderin konetehtaasta vuonna 1893Piirros Bolinderin konetehtaasta vuonna 1893
* Ilmavalokuva kuumailmapallosta vuonna 1896Ilmavalokuva kuumailmapallosta vuonna 1896

Katso myös
----------

* Luettelo Mälarenin saarista

Lähteet
-------

### Huomioita

1. 1 2  Asia on katsottu ruotsinkielisestä wikipedian artikkelista sv:Kungsholmen.

### Viitteet

1. 1 2 3 4 5  Kungsholmen *Lantmäteriet*. Gävle:  Lantmäteriet. Viitattu 6.3.2021. (ruotsiksi)
2. 1 2  Områdesfakta, start.stockholm, viitattu 6.3.2021
3. ↑  Mälaren-Riddarfjärden (SE658020-162623) *Vatteninformationssystem*. Tukholma, Ruotsi:  Länsstyrelsen. Viitattu 6.3.2021. (ruotsiksi)
4. ↑  Mälaren-Ulvsundasjön (SE658229-162450) *Vatteninformationssystem*. Tukholma, Ruotsi:  Länsstyrelsen. Viitattu 6.3.2021. (ruotsiksi)

Aiheesta muualla
----------------

* Kuvia tai muita tiedostoja aiheesta **Kungsholmen** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Kungsholmen